Perioodil 01.04.2017-30.04.2017 toimub Tasuja tarbijamäng (edaspidi kampaania), mida korraldab Bestbeans OÜ, registrikood 11838344, asukohaga Laki 30, Mustamäe linnaosa, Tallinn, Harjumaa, 11838344, firstname.lastname@example.org
Kampaania läbiviimise kord on kehtestatud kampaania korraldaja poolt käesolevates reeglites. Kõik kampaania korraldaja otsused kampaania läbiviimisel on lõplikud ning kõigile kampaanias osalejatele kohustuslikud.
Kampaania peaauhinnaks on espressomasin Saeco Incanto väärtusega 650€. Kampaania peaauhind loositakse välja 05.05.2017.
Kampaanias osalemiseks tuleb osta ajavahemikul 1.04.2017 – 30.04.2017 ükskõik milline Tasuja 1kg kohviuba (Wahur, Tambet, Jaanus, Emmi). Registreeri ostutšekk koos oma kontaktandmetega (Nimi, telefon, e-mail) Best Beans kodulehel, www.bestbeans.eu, hiljemalt 30.04.2017. Ostutšekk tuleb alles hoida.
Oma ostu registreerimisega kinnitab kampaanias osaleja korraldajale enda kohta esitatud andmete õigsust, soovi osaleda kampaanias ja nõustumist korraldaja poolt kehtestatud kõikide kampaania tingimustega. Ostutšeki registreerimisega annab osaleja automaatselt loa tarbijamängu korraldajale avaldada võitja nime Best Beans kodulehel ja Tasuja Facebooki lehel ilma võitjale selle eest täiendavat tasu maksmata ja vastavat kokkulepet sõlmimata.
Loosimises osalemiseks võib ühe ostutšeki numbri esitada ainult ühe korra.
Kampaania auhindade loosimisel osalevad kõik kampaania reeglitele vastavalt registreerunud isikud, kelle ostutšekid on registreeritud enne loosimise teostamist.
Kampaanias võivad osaleda kõik vähemalt 18-aastased füüsilised isikud, välja arvatud Bestbeans OÜ töötajad ja nende pereliikmed.
Korraldaja võtab võitjatega loosimise päeval ühendust ja lepib kokku auhinna üleandmise.
Auhinna kättesaamiseks tuleb kampaania korraldajale esitada võitnud ostutšekk, mille nimekirjas on vähemalt üks Tasuja 1kg kohviuba (Wahur, Tambet, Jaanus, Emmi). Korraldajal on õigus jätta auhind üle andmata, juhul kui võitja ei vasta korraldaja poolt kehtestatud kampaania tingimustele. Võite ei vahetata mõne muu eseme ega raha vastu ning võitude kättesaamisega seotud kulutusi ei kompenseerita.
Võitjad saavad auhinnad kätte Bestbeans OÜ Tallinna kontorist (aadressil Laki 30, Tallinn). Auhindade üleandmine teises kohas toimub erandkorras korraldaja ning võitja vastastikusel eelneval kokkuleppel. Auhinna kättesaamisel tuleb allkirjastada auhinna üleandmis-vastuvõtmisakt.
Kui auhinna võitja ei ole loosimisele järgnenud nädala jooksul olnud kättesaadav andmete täpsustamiseks (ostutšeki registreerimisel edastatud kontaktandmeid kasutades) või ebaõnnestub auhinna kätteandmine teistel korraldajast mitteolenevatel põhjustel, on korraldajal õigus jätta võitjale auhind üle andmata.
Kampaania korraldaja tasub auhindadelt kõik tulumaksuseaduses ette nähtud maksud.
Kampaania korraldajal on ühepoolne õigus lõpetada kampaania ja lõpetada auhindade väljaandmine vääramatu jõu korral või kampaania reeglite olulise rikkumise või kuritarvitamise asjaolude ilmnemisel, teatades sellest otsekohe meedia vahendusel.
Reeglitega reguleerimata küsimustes lähtutakse Eesti Vabariigi seadustest. Kõik kampaaniast tulenevad vaidlused lahendatakse vastavalt Eesti Vabariigi seadustele.
Kõik kampaania korraldamise ja/või läbiviimisega seotud pretensioonid tuleb saata kirjalikult kampaaniat läbi viiva ettevõtte aadressil: Bestbeans OÜ, Harjumaa, Tallinn, Mustamäe linnaosa, Laki 30, 12915, märksõnaga „ Tarbijamäng”.